RCL – TTA – PSL กอดคอร่วง! นลท.แห่ขายทำกำไร หลังราคาขึ้นแรง
RCL – TTA - PSL ควงกันร่วง โบรกฯคาด นลท.แห่เทขายทำกำไรหลังราคาปรับขึ้นสูงต่อเนื่องและดัชนีค่าระวางเรือ (BDI) อ่อนตัวลงเล็กน้อย มองทิศทางธุรกิจเดินเรือยังดีอยู่ในครึ่งปีหลัง 
3 ส.ค. 2564

ผู้สื่อข่าวรายงานว่า วันนี้ (3 ส.ค. 2564) เกิดแรงเทขายหุ้นในกลุ่มเดินเรือออกมา นำโดยบริษัท อาร์ ซี แอล จำกัด (มหาชน) หรือ RCL ราคาหุ้นลงมาปิดที่ระดับ 56.50 บาท ลดลง 2.50 บาท หรือ 34.24% ด้วยมูลค่าการซื้อขาย 1.24 พันล้านบาท อาจเป็นการเทขายทำกำไรออกมาหลังจากสัญญาณเทคนิคปรับตัวขึ้นจนเข้าเขตซื้อมากเกินไป หลังจากราคาหุ้นปรับตัวขึ้นมาอย่างต่อเนื่องนับตั้งแต่ต้นปีจนถึงปัจจุบัน ทั้งนี้หากย้อนไป ณ สิ้น 30 ธ.ค. 2563 ราคาหุ้นปิดที่ 14.20 บาท จนถึงปัจจุบันปรับตัวแล้ว 297%
ตามด้วย บริษัท โทรีเซนไทย เอเยนต์ซีส์ จำกัด (มหาชน) หรือ TTA ราคาหุ้นปิดอยู่ที่ระดับ 16.40 บาท ลดลง 0.50 บาท หรือ 2.96% ด้วยมูลค่าการซื้อขาย 795.20 ล้านบาท อาจเป็นการเทขายทำกำไรออกมาหลังจากสัญญาณเทคนิคปรับตัวขึ้นจนเข้าเขตซื้อมากเกินไป หลังจากราคาหุ้นปรับตัวขึ้นมาอย่างต่อเนื่องนับตั้งแต่ต้นปีจนถึงปัจจุบัน ทั้งนี้หากย้อนไป ณ สิ้น 30 ธ.ค. 2563 ราคาหุ้นปิดที่ 5.65 บาท จนถึงปัจจุบันปรับตัวแล้ว 190%
บริษัท พรีเชียส ชิพปิ้ง จำกัด (มหาชน) หรือ PSL ราคาหุ้นปิดอยู่ที่ระดับ 23.20 บาท ลดลง 0.80 บาท หรือ 3.33% ด้วยมูลค่าการซื้อขาย 679.59 ล้านบาท อาจเป็นการเทขายทำกำไรออกมาหลังจากสัญญาณเทคนิคปรับตัวขึ้นจนเข้าเขตซื้อมากเกินไป หลังจากราคาหุ้นปรับตัวขึ้นมาอย่างต่อเนื่องนับตั้งแต่ต้นปีจนถึงปัจจุบัน ทั้งนี้หากย้อนไป ณ สิ้น 30 ธ.ค. 2563 ราคาหุ้นปิดที่ 7.60 บาท จนถึงปัจจุบันปรับตัวแล้ว 205%
ขณะที่ นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ราคาหุ้นในกลุ่มเดินเรือที่ปรับตัวลง คาดว่าจะเป็นแรงขายทำกำไรหลังจากที่ปรับตัวขึ้นไปมากแล้ว และดัชนีค่าระวางเรือ BDI ล่าสุดก็อ่อนตัวลงด้วย แต่ยังมองทิศทางธุรกิจเดินเรือยังดีอยู่ในครึ่งปีหลัง 2564
รวมถึง บล.ยูโอบี เคย์เฮียน (ประเทศไทย) ระบุว่า ดัชนี Baltic Dry Index (BDI) ปิดที่ 3,282 จุด -0.30% ค่าระวางเรือขนาดใหญ่มาก (Capesize) -0.80% / ค่าระวางเรือขนาดใหญ่ (Panamax) -0.44% / ค่าระวางเรือขนาดกลาง (Supramax) +0.46% / ค่าระวางเรือขนาดเล็ก (Handysize) +0.07%
 
 
 